title: Rialachán Cur Chun Feidhme (AE) 2022/214 ón gCoimisiún an 17 Feabhra 2022 lena leasaítear Iarscríbhinní áirithe a ghabhann le Rialachán Cur Chun Feidhme (AE) 2021/620 maidir le formheas nó aistarraingt an stádais saor ó ghalair atá ag Ballstáit áirithe nó criosanna nó deighleoga díobh a mhéid a bhaineann le galair liostaithe áirithe agus formheas clár díothaithe le haghaidh galair liostaithe áirithe (Téacs atá ábhartha maidir le LEE)

text:
                  18.2.2022

                  GA

                  Iris Oifigiúil an Aontais Eorpaigh

                  L 37/16

         RIALACHÁN CUR CHUN FEIDHME (AE) 2022/214 ÓN gCOIMISIÚN
         an 17 Feabhra 2022
         lena leasaítear Iarscríbhinní áirithe a ghabhann le Rialachán Cur Chun Feidhme (AE) 2021/620 maidir le formheas nó aistarraingt an stádais saor ó ghalair atá ag Ballstáit áirithe nó criosanna nó deighleoga díobh a mhéid a bhaineann le galair liostaithe áirithe agus formheas clár díothaithe le haghaidh galair liostaithe áirithe
         (Téacs atá ábhartha maidir le LEE)
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) 2016/429 ó Pharlaimint na hEorpa agus ón gComhairle an 9 Márta 2016 maidir le galair in-tarchurtha ainmhithe agus lena leasaítear agus lena n-aisghairtear gníomhartha áirithe i réimse na sláinte ainmhithe (“Dlí maidir le Sláinte Ainmhithe”) (1), agus go háirithe Airteagal 31(3) agus Airteagal 36(4), Airteagal 37(4), pointe (a) agus Airteagal 42(4) de,
         De bharr an mhéid seo a leanas:

                     (1)

                     Leagtar síos le Rialachán (AE) 2016/429 rialacha sonracha ó thaobh galair de maidir leis na galair a liostaítear i gcomhréir le hAirteagal 5(1) de agus leagtar síos an chaoi a gcuirfear na rialacha sin i bhfeidhm maidir le catagóirí éagsúla galar liostaithe. Déantar foráil i Rialachán (AE) 2016/429 go mbunóidh na Ballstáit cláir dhíothaithe éigeantacha le haghaidh na ngalar liostaithe dá dtagraítear in Airteagal 9(1), pointe (b) de, agus déantar foráil ann maidir le cláir dhíothaithe roghnacha le haghaidh na ngalar liostaithe dá dtagraítear in Airteagal 9(1), pointe (c) de agus maidir le formheas na gclár sin ag an gCoimisiún. Foráiltear leis an Rialachán freisin maidir leis an bhformheas nó an tarraingt siar a dhéanfaidh an Coimisiún ar stádas saor ó ghalar Ballstát nó criosanna nó deighleoga díobh maidir le galair liostaithe áirithe dá dtagraítear in Airteagal 9(1), pointí (b) agus (c) de.

                     (2)

                     Le Rialachán Tarmligthe (AE) 2020/689 ón gCoimisiún (2), déantar forlíonadh ar Rialachán (AE) 2016/429 agus leagtar síos na critéir maidir le stádas saor ó ghalair a dheonú, a choinneáil, a chur ar fionraí agus a tharraingt siar i gcás Ballstát nó criosanna nó deighleoga díobh, agus na ceanglais maidir le formheas clár díothaithe éigeantach nó roghnach le haghaidh Ballstát nó criosanna nó deighleog díobh.

                     (3)

                     Le Rialachán Cur Chun Feidhme (AE) 2021/620 ón gCoimisiún (3), leagtar síos rialacha cur chun feidhme do na galair liostaithe dá dtagraítear in Airteagal 9(1)(a), (b) agus (c) de Rialachán (AE) 2016/429, maidir le hainmhithe, a mhéid a bhaineann le stádas saor ó ghalair agus neamh-vacsaínithe Ballstát áirithe nó criosanna nó deighleoga díobh, agus formheas na gclár díothaithe le haghaidh na ngalar liostaithe sin. Go háirithe, liostaítear ann sna hIarscríbhinní a ghabhann leis, na Ballstáit nó na criosanna nó deighleoga díobh a bhfuil stádas saor ó ghalair acu agus liostaítear ann freisin na cláir dhíothaithe éigeantacha nó roghnacha atá ann cheana. Mar gheall ar an athrú atá ag teacht ar an staid eipidéimeolaíoch i gcás galair áirithe, is gá Ballstáit nua atá saor ó ghalair nó criosanna díobh a liostú, na limistéir sin inar dearbhaíodh ráigeanna galair a scriosadh ón liosta nó nach bhfuil na coinníollacha maidir le stádas saor ó ghalair a choinneáil á gcomhlíonadh a thuilleadh, agus cláir dhíothaithe éigeantacha nó roghnacha áirithe arna gcur faoi bhráid an Choimisiúin a fhormheas.

                     (4)

                     I gcomhréir leis an gComhaontú maidir le Ríocht Aontaithe na Breataine Móire agus Thuaisceart Éireann a bheith ag tarraingt siar as an Aontas Eorpach agus as an gComhphobal Eorpach do Fhuinneamh Adamhach (“an Comhaontú um Tharraingt Siar”), agus go háirithe Airteagal 5(4) den Phrótacal maidir le hÉirinn/Tuaisceart Éireann i gcomhréir le hIarscríbhinn 2 a ghabhann leis an bPrótacal sin, tá feidhm ag Rialachán (AE) 2016/429, agus gníomhartha de chuid an Choimisiúin atá bunaithe air, amhail Rialachán Cur Chun Feidhme (AE) 2021/620, maidir leis an Ríocht Aontaithe agus sa Ríocht Aontaithe i ndáil le Tuaisceart Éireann tar éis dheireadh na hidirthréimhse dá bhforáiltear sa Chomhaontú um Tharraingt Siar.

                     (5)

                     I gcás ionfhabhtú Brucella abortus, B. melitensis agus B. suis, ionfhabhtú coimpléasc Mycobacterium tuberculosis (Mycobacterium bovis, M. caprae agus M. tuberculosis) (MTBC), ionfhabhtú víreas an chonfaidh (RABV), ionfhabhtú na buinní víreasaí bólachta (BVB) agus ionfhabhtú an víris ghormtheanga (séiritíopaí 1-24) (BTV), tá roinnt Ballstát tar éis iarratas a dhéanamh don Choimisiún stádas saor ó ghalair nó cláir dhíothaithe a fhormheas le haghaidh a gcríche iomláine nó le haghaidh cuid dá gcríoch.

                     (6)

                     Tá sé tráthúil bó-ainmhithe, agus ainmhithe den chineál caorach agus den chineál gabhair a liostú go leithleach le haghaidh na ngalar sin. Dá réir sin, beidh Caibidlí éagsúla i gCuid II d’Iarscríbhinn I a ghabhann le Rialachán Cur Chun Feidhme (AE) 2021/620, arna leasú leis an Rialachán seo, maidir le bó-ainmhithe agus ainmhithe den chineál gabhair agus ainmhithe den chineál caorach, agus is gá freisin Airteagal 2 den Rialachán Cur Chun Feidhme sin ina dtagraítear don Iarscríbhinn sin a leasú.

                     (7)

                     Maidir le hionfhabhtú Brucella abortus, B. melitensis agus B. suis i mbó-ainmhithe, chuir an Spáinn faisnéis faoi bhráid an Choimisiúin lena léirítear go gcomhlíontar na coinníollacha maidir le stádas saor ó ghalair a aithint a leagtar síos i Rialachán Tarmligthe (AE) 2020/689 i gCúige Cáceres i gComhphobal Uathrialach Extremadura. Dá bhrí sin, ba cheart an crios sin a liostú mar chrios saor ó Brucella abortus, B. melitensis agus B. suis i mbó-ainmhithe i gCuid I, Caibidil 1, d’Iarscríbhinn I a ghabhann le Rialachán Cur Chun Feidhme (AE) 2021/620.

                     (8)

                     Maidir le hionfhabhtú Brucella abortus, B. melitensis agus B. suis i mbó-ainmhithe, tá iarratais curtha faoi bhráid an Choimisiúin ag an mBulgáir, ag an nGréig, ag an Ungáir, ag an Iodáil agus ag an bPortaingéil chun a gcláir dhíothaithe éigeantacha a fhormheas, agus maidir le hionfhabhtú Brucella abortus, B. melitensis agus B. suis i mbó-ainmhithe, tá iarratais curtha faoi bhráid an Choimisiúin ag an mBulgáir, ag an gCróit, ag an nGréig, ag an Iodáil agus ag an bPortaingéil chun a gcláir dhíothaithe éigeantacha a fhormheas. Tar éis don Choimisiún measúnú a dhéanamh, léiríodh go gcomhlíonann na hiarratais sin na critéir a leagtar síos i gCaibidil 2 de Chuid II de Rialachán Tarmligthe (AE) 2020/689 maidir le cláir dhíothaithe a fhormheas. Dá bhrí sin, na Ballstáit nó criosanna díobh a chumhdaítear faoi na cláir dhíothaithe sin, ba cheart iad a liostú in Iarscríbhinn I a ghabhann le Rialachán Cur Chun Feidhme (AE) 2021/620, mar Bhallstáit nó criosanna díobh ag a bhfuil clár díothaithe formheasta le haghaidh na ngalar sin sna daonraí ainmhithe sin.

                     (9)

                     Maidir le hionfhabhtú MTBC, tá faisnéis curtha faoi bhráid an Choimisiúin ag an Spáinn lena léirítear go gcomhlíontar na coinníollacha maidir le stádas saor ó ghalair a aithint ó ionfhabhtú MTBC a leagtar síos le Rialachán Tarmligthe (AE) 2020/689 i gComhphobal Uathrialach País Vasco. Dá bhrí sin, ba cheart an Comhphobal Uathrialach sin a liostú mar chrios saor ó MTBC in Iarscríbhinn II, Cuid I, a ghabhann le Rialachán Cur Chun Feidhme (AE) 2021/620.

                     (10)

                     Maidir le hionfhabhtú MTBC, tá iarratais curtha faoi bhráid an Choimisiúin ag an mBulgáir, ag an gCróit, ag an gCipir, ag an nGréig, ag Éirinn, ag an Iodáil, ag Málta, ag an bPortaingéil, ag an Rómáin, ag an Spáinn agus ag an Ríocht Aontaithe i ndáil le Tuaisceart Éireann chun a gcláir dhíothaithe éigeantacha a fhormheas. Tar éis don Choimisiún measúnú a dhéanamh, léiríodh go gcomhlíonann na hiarratais sin na critéir a leagtar síos i gCaibidil 2 de Chuid II de Rialachán Tarmligthe (AE) 2020/689 maidir le cláir dhíothaithe a fhormheas. Dá bhrí sin, na Ballstáit nó criosanna díobh a chumhdaítear faoi na cláir dhíothaithe sin, chomha maith leis an Ríocht Aontaithe i ndáil le Tuaisceart Éireann, ba cheart iad a liostú in Iarscríbhinn II, Cuid II, a ghabhann le Rialachán Cur Chun Feidhme (AE) 2021/620, mar Bhallstáit nó criosanna díobh ag a bhfuil clár díothaithe formheasta le haghaidh ionfhabhtú MTBC.

                     (11)

                     A mhéid a bhaineann le hionfhabhtú RABV, tá faisnéis curtha faoi bhráid an Choimisiúin ag an bhFrainc lena léirítear go gcomhlíontar na coinníollacha maidir le stádas saor ó ghalair a aithint a leagtar síos le Rialachán Tarmligthe (AE) 2020/689 i nGuáin na Fraince. Dá bhrí sin, ba cheart Guáin na Fraince a chur le críoch na Fraince, críoch a liostaítear cheana féin mar chríoch atá saor ó RABV in Iarscríbhinn III, Cuid I, a ghabhann le Rialachán Cur Chun Feidhme (AE) 2021/620.

                     (12)

                     Tá fógra tugtha ag an bPolainn don Choimisiún maidir le ráigeanna d’ionfhabhtú RABV i roinnt réigiún de Voivodship Mazowieckie agus Voivodship Świętokrzyskie, réigiúin a liostaítear faoi láthair mar chriosanna stádais saor ó ghalair i gCuid I d’Iarscríbhinn III a ghabhann le Rialachán Cur Chun Feidhme (AE) 2021/620. Dá bhrí sin, ba cheart na réigiúin a ndéantar difear dóibh a scriosadh ón liosta sin agus ba cheart iontráil an Bhallstáit sa liosta sin a leasú dá réir.

                     (13)

                     Maidir le hionfhabhtú RABV, tá iarratais curtha faoi bhráid an Choimisiúin ag an bPolainn agus an Rómáin chun formheas a fháil ar a gcláir dhíothaithe. Tar éis don Choimisiún measúnú a dhéanamh, léiríodh go gcomhlíonann na hiarratais sin na critéir a leagtar síos i gCaibidil 2 de Chuid II de Rialachán Tarmligthe (AE) 2020/689 maidir le cláir dhíothaithe a fhormheas. Dá bhrí sin, na Ballstáit nó criosanna díobh a chumhdaítear faoi na cláir dhíothaithe sin, ba cheart iad a liostú i gCuid II d’Iarscríbhinn III a ghabhann le Rialachán Cur Chun Feidhme (AE) 2021/620, mar Bhallstáit nó criosanna díobh ag a bhfuil clár díothaithe formheasta le haghaidh ionfhabhtú RABV.

                     (14)

                     Maidir le hionfhabhtú BVB, tá faisnéis curtha faoi bhráid an Choimisiúin ag an Ostair, ag an bhFionlainn agus ag an tSualainn lena léirítear go gcomhlíontar na coinníollacha maidir le stádas saor ó BVB a aithint a leagtar síos le Rialachán Tarmligthe (AE) 2020/689 ina gcríocha ina n-iomláine. Ina theannta sin, tá faisnéis curtha faoi bhráid an Choimisiúin ag an nGearmáin lena léirítear go bhfuil na coinníollacha maidir le stádas saor ó ghalair a aithint comhlíonta i gcás criosanna áirithe dá críoch. Chuir an Ghearmáin iarratais chuig an gCoimisiún freisin ar chláir dhíothaithe a bheith formheasta le haghaidh criosanna eile dá críoch. Tar éis don Choimisiún measúnú a dhéanamh, léiríodh go gcomhlíonann na hiarratais sin na critéir a leagtar síos i gCaibidil 2 de Chuid II de Rialachán Tarmligthe (AE) 2020/689 maidir le stádas saor ó ghalair a dheonú nó cláir dhíothaithe a fhormheas le haghaidh BVB, faoi seach. Dá bhrí sin, ba cheart na Ballstáit sin nó criosanna díobh a liostú dá réir sin in Iarscríbhinn VII a ghabhann le Rialachán Cur Chun Feidhme (AE) 2021/620, mar Bhallstát a bhfuil stádas saor ó ghalair acu i leith BVD nó clár díothaithe formheasta le haghaidh BVB faoi seach.

                     (15)

                     Chuir an Spáinn in iúl don Choimisiún ráigeanna d’ionfhabhtú BTV séiritíopa 4 i gComhphobal Uathrialach Castilla-La Mancha, ráigeanna a rinne difear do réigiúin Peñarroya-Pueblonuevo, Hinojosa del Duque (Pedroches II), Pozoblanco (Pedroches I), Villanueva de Córdoba (Pedroches III), Montoro (Alto del Guadalquivir), Andújar agus Linares i gComhphobal Uathrialach Andalucia. Tá difear déanta ag na ráigeanna do réigiúin Almadén, Almodóvar del Campo agus Piedrabuena i gComhphobal Uathrialach Castilla-La Mancha, agus do Chúige Badajoz agus réigiúin Coria, Valencia de Alcántara, Cáceres agus Trujillo y Logrosán (Zorita) i gComhphobal Uathrialach Extremadura. Na réigiúin sin a bhfuil difear déanta dóibh, réigiúin atá lonnaithe i gComhphobal Uathrialach Andalucia, i gComhphobal Uathrialach Extremadura, agus i gComhphobal Uathrialach Castilla-La Mancha faoi seach, liostaítear iad go léir faoi láthair mar réigiúin a bhfuil stádas saor ó ghalair acu i leith ionfhabhtú BTV, i gCuid I d’Iarscríbhinn VIII a ghabhann le Rialachán Cur Chun Feidhme (AE) 2021/620. Ba cheart stádas saor ó ghalair na réigiún sin i leith ionfhabhtú BTV a tharraingt siar, agus ba cheart iontráil na Spáinne ar an liosta sin a leasú dá réir.

                     (16)

                     Ina theannta sin, chuir an Phortaingéil in iúl don Choimisiún maidir le ráigeanna d’ionfhabhtú BTV séiritíopa 4 i gceantair Castelo Branco agus Setubal. Ós rud é go bhfuil ceantair Castelo Branco agus Setubal, mar chuid den Phortaingéil, lonnaithe sna limistéir stádais saor ó ghalair a liostaítear i gCuid I d’Iarscríbhinn VIII a ghabhann le Rialachán Cur Chun Feidhme (AE) 2021/620, ba cheart a stádas saor ó ghalair i leith ionfhabhtú BTV a tharraingt siar, agus ba cheart iontráil na Portaingéile sa liosta sin a leasú dá réir.

                     (17)

                     Ina theannta sin, maidir le hionfhabhtú BTV, tá iarratas curtha faoi bhráid an Choimisiúin ag an Spáinn chun clár díothaithe roghnach a fhormheas. Tar éis don Choimisiún measúnú a dhéanamh, léiríodh go gcomhlíonann an t-iarratas sin na critéir a leagtar síos i gCaibidil 2 de Chuid II de Rialachán Tarmligthe (AE) 2020/689. Dá bhrí sin, na criosanna a chumhdaítear faoin gclár díothaithe sin, ba cheart iad a liostú i gCuid II d’Iarscríbhinn VIII a ghabhann le Rialachán Cur Chun Feidhme (AE) 2021/620, mar Bhallstáit nó criosanna díobh ag a bhfuil clár díothaithe formheasta i leith ionfhabhtú BTV.

                     (18)

                     A mhéid a bhaineann le hionfhabhtú uisceach víreas na neacróise fuilghinte ionfhabhtaíche (IHN), chuir an Danmhairg in iúl don Choimisiún nach gcomhlíontar na coinníollacha a thuilleadh maidir leis an stádas saor ó ghalair a choinneáil le haghaidh a críche iomláine. Liostaítear an Danmhairg i gCuid I d’Iarscríbhinn XIII a ghabhann le Rialachán Cur Chun Feidhme (AE) 2021/620. Ba cheart, dá bhrí sin, an iontráil a bhaineann leis an Danmhairg a scriosadh ón liosta sin.

                     (19)

                     Chuir an Fhionlainn in iúl don Choimisiún roinnt ráigeanna de IHN in Oileáin Åland, i limistéar a liostaítear mar limistéar a bhfuil stádas saor ó ghalair acu in Iarscríbhinn XIII a ghabhann le Rialachán Cur Chun Feidhme (AE) 2021/620. Ba cheart, dá bhrí sin, stádas saor ó ghalair an limistéir ionfhabhtaithe a tharraingt siar agus ba cheart an crios a scriosadh ó Chuid I den Iarscríbhinn sin, agus ba cheart an iontráil an Bhallstáit sin sa liosta sin a leasú dá réir.

                     (20)

                     Ba cheart, dá bhrí sin, Iarscríbhinní I, II, III, VII, VIII agus XIII a ghabhann le Rialachán Cur Chun Feidhme (AE) 2021/620 a leasú dá réir.

                     (21)

                     Tá na bearta dá bhforáiltear sa Rialachán seo i gcomhréir leis an tuairim ón mBuanchoiste um Plandaí, Ainmhithe, Bia agus Beatha,

               TAR ÉIS AN RIALACHÁN SEO A GHLACADH:

            Airteagal 1
            Leasaítear Rialachán Cur Chun Feidhme (AE) 2021/620 mar a leanas:

                        1.

                        Cuirtear an méid seo a leanas in ionad Airteagal 2(3):

                           “3.   Déanfar na Ballstáit nó criosanna díobh ag a bhfuil clár díothaithe éigeantach formheasta maidir le hionfhabhtú Brucella abortus, B. melitensis agus B. suis i ndaonraí d’ainmhithe buaibheacha a liostú i gCaibidil 1 de Chuid II d’Iarscríbhinn I.

                           4.   Déanfar na Ballstáit nó criosanna díobh ag a bhfuil clár díothaithe éigeantach formheasta maidir le hionfhabhtú Brucella abortus, B. melitensis agus B. suis i ndaonraí d’ainmhithe den chineál caorach agus den chineál gabhair a liostú i gCaibidil 2 de Chuid II d’Iarscríbhinn I.”

                        2.

                        Leasaítear Iarscríbhinní I, II, III, VII, VIII agus XIII i gcomhréir leis an Iarscríbhinn a ghabhann leis an Rialachán seo.

            Airteagal 2
            Tiocfaidh an Rialachán seo i bhfeidhm an tríú lá tar éis lá a fhoilsithe in Iris Oifigiúil an Aontais Eorpaigh.

            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, 17 Feabhra 2022.

                  Thar ceann an Choimisiúin

                  An tUachtarán

               Ursula VON DER LEYEN

            (1)  IO L 84, 31.3.2016, lch. 1.

            (2)  Rialachán Tarmligthe (AE) 2020/689 ón gCoimisiún an 17 Nollaig 2019 lena bhforlíontar Rialachán (AE) 2016/429 ó Pharlaimint na hEorpa agus ón gComhairle a mhéid a bhaineann le rialacha maidir le faireachas, cláir dhíothaithe agus stádas saor ó ghalair do ghalair áirithe atá liostaithe agus ag teacht chun cinn (IO L 174, 3.6.2020, lch. 211).

            (3)  Rialachán Cur Chun Feidhme (AE) 2021/620 ón gCoimisiún an 15 Aibreán 2021 lena leagtar síos rialacha maidir le cur i bhfeidhm Rialachán (AE) 2016/429 ó Pharlaimint na hEorpa agus ón gComhairle a mhéid a bhaineann le formheas an stádais saor ó ghalair agus an stádais neamh-vacsaínithe atá ag Ballstát áirithe nó ag criosanna nó deighleoga díobh i ndáil le galair áirithe liostaithe agus formheas na gclár díothaithe le haghaidh na ngalar liostaithe sin (IO L 131, 16.4.2021, lch. 78).

            IARSCRÍBHINN
            Leasaítear Iarscríbhinní I, II, III, VII, VIII agus XIII a ghabhann le Rialachán Cur Chun Feidhme (AE) 2021/620 mar a leanas:

                        (1)

                        leasaítear Iarscríbhinn I mar a leanas:

                                    (a)

                                    i gCuid I, Caibidil 1, cuirtear an méid seo a leanas in ionad iontráil na Spáinne:

                                                Ballstát

                                                Críoch

                                                “An Spáinn

                                                Críoch iomlán”

                                    (b)

                                    Cuirtear an méid seo a leanas in ionad Chuid II:
                                    “CUID II

                                       Ballstáit nó criosanna díobh ag a bhfuil clár díothaithe formheasta maidir le Brucella abortus, B. melitensis agus B. suis

                                       CAIBIDIL 1

                                       Ballstáit nó criosanna díobh ag a bhfuil clár díothaithe formheasta maidir le Brucella abortus, B. melitensis agus B. Suis i ndaonraí d’ainmhithe buaibheacha

                                                Ballstát

                                                Críoch

                                                An Bhulgáir

                                                Críoch iomlán

                                                An Ghréig

                                                Críoch iomlán

                                                An Ungáir

                                                Críoch iomlán

                                                An Iodáil

                                                Regione Abruzzo: Provincia di L’Aquila, Teramo, Chieti
                                                Regione Basilicata
                                                Regione Calabria
                                                Regione Campania: Provincia di Caserta, Salerno
                                                Regione Molise: Provincia di Isernia
                                                Regione Puglia: Provincia di Foggia, Taranto
                                                Regione Sicilia

                                                An Phortaingéil

                                                Região Autónoma dos Açores: Ilha de São Miguel
                                                Região Madeira
                                                Distritos Beja, Braga, Braganca, Evora, Lisboa, Portalegre, Porto, Santarem, Setubal, Viana do Castelo, Vila Real”

                                       CAIBIDIL 2

                                       Ballstáit nó criosanna díobh ag a bhfuil clár díothaithe formheasta maidir le Brucella abortus, B. melitensis agus B. Suis i ndaonraí d’ainmhithe den chineál caorach agus den chineál gabhair

                                                Ballstát

                                                Críoch

                                                An Bhulgáir

                                                Críoch iomlán

                                                An Chróit

                                                Críoch iomlán

                                                An Ghréig

                                                Críoch iomlán

                                                An Iodáil

                                                Regione Basilicata
                                                Regione Calabria: Provincia di Crotone, Reggio Calabria, Vibo Valentina
                                                Regione Campania: Provincia di Caserta, Salerno, Avellino, Napoli
                                                Regione Puglia: Provincia di Foggia, Lecce
                                                Regione Sicilia

                                                An Phortaingéil

                                                Região Madeira
                                                Distritos Aveiro, Beja, Braga, Braganca, Castelo Branco, Coimbra, Evora, Faro, Guarda, Leiria, Lisboa, Portalegre, Porto, Santarem, Setubal, Viana do Castelo, Vila Real, Viseu

                        (2)

                        leasaítear Iarscríbhinn II mar a leanas:

                                    (a)

                                    i gCuid I cuirtear an méid seo a leanas in ionad iontráil na Spáinne:

                                                Ballstát

                                                Críoch

                                                “An Spáinn

                                                Comunidad Autónoma de Canarias
                                                Comunidad Autónoma de Galicia
                                                Comunidad Autónoma del País Vasco
                                                Comunidad Autónoma del Principado de Asturias”

                                    (b)

                                    Cuirtear an méid seo a leanas in ionad Chuid II:
                                    “CUID II

                                       Ballstáit nó criosanna díobh ag a bhfuil clár díothaithe formheasta maidir le hionfhabhtú le MTBC

                                                Ballstát (*1)

                                                Críoch

                                                An Bhulgáir

                                                Críoch iomlán

                                                An Chróit

                                                Críoch iomlán

                                                An Chipir

                                                Críoch iomlán

                                                An Ghréig

                                                Críoch iomlán

                                                Éire

                                                Críoch iomlán

                                                An Iodáil

                                                Regione Abruzzo: Provincia di L’Aquila, Teramo, Chieti
                                                Regione Basilicata: Provincia di Potenza
                                                Regione Calabria
                                                Regione Campania
                                                Regione Lazio: Provincia di Latina, Roma
                                                Regione Marche: Provincia di Macerata
                                                Regione Puglia
                                                Regione Sardegna: Provincia di Sassari, Nuoro
                                                Regione Sicilia

                                                Málta

                                                Críoch iomlán

                                                An Phortaingéil

                                                Região Autónoma dos Açores: Ilha de São Miguel
                                                Região Autónoma da Madeira
                                                Distritos Aveiro, Beja, Braga, Bragança, Castelo Branco, Coimbra, Evora, Guarda, Leiria, Lisboa, Portalegre, Porto, Santarem, Setubal, Viana do Castelo, Vila Real, Viseu

                                                An Rómáin

                                                Críoch iomlán

                                                An Spáinn

                                                Comunidad Autónoma de Andalucía
                                                Comunidad Autónoma de Aragón
                                                Comunidad Autónoma de Islas Baleares
                                                Comunidad Autónoma de Cantabria
                                                Comunidad Autónoma de Castilla-La Mancha
                                                Comunidad Autónoma de Castilla y León
                                                Comunidad Autónoma de Cataluña
                                                Comunidad Autónoma de Extremadura
                                                Comunidad Autónoma de La Rioja
                                                Comunidad Autónoma de Madrid
                                                Comunidad Autónoma de Murcia
                                                Comunidad Autónoma de Navarra,
                                                Comunidad Autónoma de Valencia

                                                An Ríocht Aontaithe (Tuaisceart Éireann)

                                                Tuaisceart Éireann

                        (3)

                        Leasaítear Iarscríbhinn III mar a leanas:

                                    (a)

                                    Leasaítear Cuid I mar a leanas:

                                                (i)

                                                cuirtear an méid seo a leanas in ionad iontráil na Fraince:

                                                            Ballstát

                                                            Críoch

                                                            “An Fhrainc

                                                            Críoch iomlán”

                                                (ii)

                                                cuirtear an méid seo a leanas in ionad iontráil na Polainne:

                                                            Ballstát

                                                            Críoch

                                                            “An Pholainn

                                                            Voivodship Dolnośląskie: gach powiaty
                                                            Voivodship Kujawsko-pomorskie: gach powiaty
                                                            Voivodship Podlaskie, na powiaty seo a leanas: m. Lublin, Łęczyński, Parczewski, Radzyński, Świdnicki
                                                            Voivodship Lubuskie: gach powiaty
                                                            Voivodship Łódzkie, na powiaty seo a leanas: Bełchatowski, Brzeziński, Kutnowski, Łaski, Łęczycki, Łowicki, Łódzki Wschodni, m. Łódź, Pabianicki, Pajęczański, Piotrkowski, m. Piotrków Trybunalski, Poddębicki, Radomszczański, Rawski, Sieradzki, Skierniewicki, m. Skierniewice, Tomaszowski, Wieluński, Wieruszowski, Zduńskowolski, Zgierski
                                                            Voivodship Małopolskie: gach powiaty
                                                            Voivodship Mazowieckie the following powiaty: Ciechanowski, Gostyniński, Makowski, Mławski, Ostrołęcki, m. Ostrołęka, Płocki, m. Płock, Przasnyski, Sierpecki, Żuromiński
                                                            Voivodship Opolskie: gach powiaty
                                                            Voivodship Podlaskie: gach powiaty
                                                            Voivodship Pomorskie: gach powiaty
                                                            Voivodship Śląskie: gach powiaty
                                                            Voivodship Świętokrzyskie the following powiaty: Buski, Kazimierski, Pińczowski, Włoszczowski
                                                            Voivodship Warmińsko-mazurskie: gach powiaty
                                                            Voivodship Wielkopolskie: gach powiaty
                                                            Voivodship Zachodniopomorskie: all powiaty’

                                                (iii)

                                                cuirtear an méid seo a leanas in ionad iontráil na Spáinne:

                                                            Ballstát

                                                            Críoch

                                                            “An Spáinn

                                                            Críoch iomlán”

                                    (b)

                                    Cuirtear an méid seo a leanas in ionad Chuid II:
                                    “CUID II

                                       Ballstáit nó criosanna díobh ag a bhfuil clár díothaithe formheasta maidir le hionfhabhtú le RABV

                                                Ballstát

                                                Críoch

                                                An Pholainn

                                                Voivodship Podlaskie, na powiaty seo a leanas: Bialski, m. Biała Podlaska, Biłgorajski, Chełmski, m. Chełm, Hrubieszowski, Janowski, Krasnostawski, Kraśnicki, Lubartowski, Lubelski, Łukowski, Opolski, Puławski, Rycki, Tomaszowski, Włodawski, Zamojski, m. Zamość
                                                Voivodship Łódzkie, na powiaty seo a leanas: Opoczyński
                                                Voivodship Podlaskie, na powiaty seo a leanas: Białobrzeski, Garwoliński, Grodziski, Grójecki, Kozienicki, Legionowski, Lipski, Łosicki, Miński, Nowodworski, Ostrowski, Otwocki, Piaseczyński, Płoński, Pruszkowski, Przysuski, Pułtuski, Radomski, m. Radom, Siedlecki, m. Siedlce, Sochaczewski, Sokołowski, Szydłowiecki, m.st. Warszawa, Warszawski Zachodni, Węgrowski, Wołomiński, Wyszkowski, Zwoleński, Żyrardowski
                                                Voivodship Podkarpackie
                                                Voivodship Świętokrzyskie the following powiaty: Jędrzejowski, Kielecki, m. Kielce, Konecki, Opatowski, Ostrowiecki, Sandomierski, Skarżyski, Starachowicki, Staszowski

                                                An Rómáin

                                                Críoch iomlán”

                        (4)

                        In Iarscríbhinn VII, cuirtear an méid seo a leanas in ionad Codanna I agus II:
                        “CUID I

                           Ballstáit nó criosanna díobh ag a bhfuil stádas saor ó ghalair maidir le BVB

                                    Ballstát

                                    Críoch

                                    An Ostair

                                    Críoch iomlán

                                    An Fhionlainn

                                    Críoch iomlán

                                    An Ghearmáin

                                    Bundesland Baden-Württemberg:
                                    Regierungsbezirk Stuttgart, Karlsruhe, Freiburg
                                    Na Landkreis seo a leanas in Regierungsbezirk Tübingen: Alb-Donau-Kreis, Biberach, Bodenseekreis, Reutlingen, Sigmaringen, Tübingen, Zollernalbkreis, Stadtkreis Ulm.
                                    Bundesland Bayern:
                                    Na cathracha seo a leanas agus Landkreis in Regierungsbezirk Oberpfalz: Ingolstadt, Stadt München, Stadt Rosenheim, Altötting, Berchtesgadener Land, Bad Tölz-Wolfratshausen, Ebersberg, Eichstätt, Freising, Fürstenfeldbruck, Garmisch-Partenkirchen, Landsberg am Lech, Miesbach, Mühldorf am Inn, Lkr. München, Neuburg-Schrobenhausen, Pfaffenhofen an der Ilm, Lkr. Rosenheim, Starnberg, Traunstein
                                    Na cathracha seo a leanas agus Landkreis in Regierungsbezirk Oberpfalz: Stadt Landshut, Stadt Passau, Stadt Straubing, Freyung-Grafenau, Kelheim, Lkr. Landshut, Lkr. Passau, Regen, Rottal-Inn
                                    Na cathracha seo a leanas agus Landkreis in Regierungsbezirk Oberpfalz: Stadt Amberg, Stadt Regensburg, Weiden in der Oberpfalz, Lkr. Amberg-Sulzbach, Cham, Neumarkt in der Oberpfalz, Neustadt an der Waldnaab, Lkr. Regensburg, Schwandorf, Tirschenreuth
                                    Na cathracha seo a leanas agus Landkreis in Regierungsbezirk Oberfranken: Stadt Bamberg, Stadt Bayreuth, Stadt Coburg, Stadt Hof, Lkr. Bamberg, Lkr. Bayreuth, Lkr. Coburg, Forchheim, Lkr. Hof, Kronach, Kulmbach, Lichtenfels, Wunsiedel im Fichtelgebirge
                                    Na cathracha seo a leanas agus Landkreis in Regierungsbezirk Mittelfranken: Stadt Ansbach, Stadt Erlangen, Stadt Fürth, Nürnberg, Schwabach, Lkr. Ansbach, Lkr. Erlangen-Höchstadt, Lkr. Fürth, Nürnberger Land, Neustadt an der Aisch-Bad Windsheim, Roth, Weißenburg-Gunzenhausen
                                    Na cathracha seo a leanas agus Landkreis in Regierungsbezirk Unterfranken: Stadt Aschaffenburg, Stadt Schweinfurt, Stadt Würzburg, Lkr. Aschaffenburg, Bad Kissingen, Röhn-Grabfeld, Haßberge, Kitzingen, Miltenberg, Main-Spessart, Lkr. Schweinfurt, Lkr. Würzburg
                                    Na cathracha seo a leanas agus Landkreis in Regierungsbezirk Schwaben: Stadt Augsburg, Kaufbeuren, Kempten im Allgäu, Memmingen, Aichach-Friedberg, Dillingen an der Donau, Neu-Ulm, Lindau, Unterallgäu, Donau-Ries
                                    Bundesland Brandenburg
                                    Bundesland Bremen
                                    Bundesland Hamburg
                                    Bundesland Hessen:
                                    Na cathracha seo a leanas agus Landkreis in Regierungsbezirk Kassel: Werra-Meißner, Lkr. Kassel, Stadt Kassel, Waldeck-Frankenberg, Schwalm-Eder-Kreis, Hersfeld-Rotenburg
                                    Regierungsbezirk Darmstadt
                                    Regierungsbezirk Gießen
                                    Bundesland Mecklenburg-Vorpommern
                                    Bundesland Rheinland-Pfalz
                                    Bundesland Saarland
                                    Bundesland Sachsen
                                    Bundesland Sachsen-Anhalt
                                    Bundesland Thüringen

                                    An tSualainn

                                    Críoch iomlán

                              CUID II

                           Ballstáit nó criosanna díobh ag a bhfuil clár díothaithe formheasta maidir le BVB

                                    Ballstát

                                    Críoch

                                    Dáta an fhormheasa tosaigh dá dtagraítear i bpointe 2 d’Airteagal 15 de Rialachán Tarmligthe (AE) 2020/689

                                    An Ghearmáin

                                    Bundesland Baden-Württemberg:
                                    Landkreis Ravensburg in Regierungsbezirk Tübingen
                                    Bundesland Bayern:
                                    Na cathracha seo a leanas agus Landkreis in Regierungsbezirk Oberbayern: Dachau, Erding, Weilheim-Schongau
                                    Na cathracha seo a leanas agus Landkreis in Regierungsbezirk Niederbayern: Deggendorf, Lkr. Straubing-Bogen, Dingolfing-Landau
                                    Na cathracha seo a leanas agus Landkreis in Regierungsbezirk Schwaben: Lkr. Augsburg, Günzburg, Ostallgäu, Oberallgäu
                                    Bundesland Berlin
                                    Bundesland Hessen:
                                    Landkreis Fulda in Regierungsbezirk Kassel
                                    Bundesland Niedersachsen
                                    Bundesland Nordrhein-Westfalen
                                    Bundesland Schleswig-Holstein

                                    21 Feabhra 2022”

                        (5)

                        leasaítear Iarscríbhinn VIII mar a leanas:

                                    (a)

                                    i gCuid I leasaítear iontráil na Spáinne mar a leanas:

                                                (i)

                                                scriostar iontrálacha Chúige Córdoba agus Chúige Jaén in Comunidad Autónoma de Andalucía;

                                                (ii)

                                                cuirtear an méid seo a leanas in ionad iontráil Comunidad Autónoma de Castilla-La Mancha:

                                                            “Comunidad Autónoma de Castilla-La Mancha, ach amháin na réigiúin seo a leanas i gCúige Ciudad Real: Almadén, Almodóvar del Campo agusPiedrabuena”;

                                                (iii)

                                                scriostar iontrála Comunidad Autónoma de Extremadura;

                                    (b)

                                    i gCuid I cuirtear an méid seo a leanas in ionad iontráil na Portaingéile:

                                                Ballstát

                                                Críoch

                                                “An Phortaingéil

                                                Críoch iomlán, ach amháin distritos Beja, Castelo Branco, Evora, Faro, Portalegre, Santarem, Setubal”

                                    (c)

                                    Cuirtear an méid seo a leanas in ionad Chuid II:
                                    “CUID II

                                       Ballstáit nó criosanna díobh ag a bhfuil clár díothaithe formheasta maidir le hionfhabhtú le BTV

                                                Ballstát

                                                Críoch

                                                Dáta an fhormheasa tosaigh dá dtagraítear i bpointe 2 d’Airteagal 15 de Rialachán Tarmligthe (AE) 2020/689

                                                An Spáinn

                                                Comunidad Autónoma de Andalucía:
                                                Cúige Cádiz, Córdoba, Huelva, Jaén, Málaga, Sevilla
                                                Cúige Granada: Motril (Costa de Granada)
                                                Comunidad Autónoma de Aragón:
                                                Cúige Huesca: réigiún Boltaña, Jaca, Sabiñánigo
                                                an bhardasacht seo a leanas i réigiún Ayerbe: Las Peñas de Riglos
                                                na bardasachtaí seo a leanas i réigiún Graus: Arguis, Casbas de Huesca, Ibieca, Igriés, Loporzano, Nueno agus Siétamo;
                                                na bardasachtaí seo a leanas i réigiún Barbastro: Abiego, Adahuesca, Alquézar, Bierge, Colungo agus Naval
                                                na bardasachtaí seo a leanas i réigiún Castejón de Sos: Castejón de Sos, Chía, Sahún, Seira, Sesué, Villanova
                                                na bardasachtaí seo a leanas i réigiún Graus: Campo, Foradada, Valle de Bardají
                                                Cúige Zaragoza: réigiún Jaca
                                                Comunidad Autónoma de Castilla-La Mancha:
                                                Cúige Ciudad Real, na réigiúin seo a leanas: Almadén, Almodóvar del Campo agus Piedrabuena
                                                Comunidad Autónoma de Extremadura
                                                Comunidad Autónoma de Islas Baleares
                                                Comunidad Autónoma de Navarra:
                                                réigiún Elizondo, Izurzun, Ochagavia, Pamplona, Santesteban
                                                na bardasachtaí seo a leanas i réigiún Estella: Guesálaz, Lezaun, Valle de Yerri, Cirauqui, Mañeru, Artazu, Guirguillano, Salinas de Oro, Abárzuza, Allín, Améscoa Baja, Larraona, Aranarache, Eulate
                                                na bardasachtaí seo a leanas i réigiún Sangüesa: Oroz-Betelu, Izagaondoa, Lumbier, Urraul Alto, Urraul Bajo, Romanzado, Lónguida, Aoiz, Erro, Arce, Esteribar, Luzaide- Valcarlos, Auritz Burguete, Orreaga-Roncesvalles
                                                Comunidad Autónoma del País Vasco:
                                                Cúige Guipúzcoa
                                                Cúige Bizkaia/Vizcaya
                                                Cúige Araba/Álava: bardasacht Aramaio

                                                21 Feabhra 2022”

                        (6)

                        In Iarscríbhinn XIII, leasaítear Cuid I mar a leanas:

                                    (a)

                                    scriostar iontráil na Danmhairge;

                                    (b)

                                    cuirtear an méid seo a leanas in ionad iontráil na Fionlainne:

                                                Ballstát

                                                Críoch

                                                “An Fhionlainn

                                                An chríoch iomlán, seachas an deighleog chósta arb éard atá inti na codanna sin de bhardasachtaí Föglö, Lumparland, Lemland, Vårdö atá laistigh de chiorcal ag a bhfuil ga 19,331 chiliméadar dar lár na gcomhordanáidí WGS84 domhanleithead 59,975253701°, domhanfhad 20,454027317 °”

               (*1)  I gcomhréir leis an gComhaontú maidir le Ríocht Aontaithe na Breataine Móire agus Thuaisceart Éireann a bheith ag tarraingt siar as an Aontas Eorpach agus as an gComhphobal Eorpach do Fhuinneamh Adamhach, agus go háirithe Airteagal 5(4) den Phrótacal maidir le hÉirinn/Tuaisceart Éireann i gcomhréir le hIarscríbhinn 2 a ghabhann leis an bPrótacal sin, chun críocha na hIarscríbhinne seo, baineann tagairtí do Bhallstáit leis an Ríocht Aontaithe i ndáil le Tuaisceart Éireann.”


title: Rialachán Cur Chun Feidhme (AE) 2022/230 ón gCoimisiún an 18 Feabhra 2022 lena leasaítear Rialachán Cur Chun Feidhme (AE) 2018/2019 a mhéid a bhaineann le plandaí Corylus avellana L. agus Corylus colurna L. atá le cur, de thionscnamh na Seirbia

text:
                  21.2.2022

                  GA

                  Iris Oifigiúil an Aontais Eorpaigh

                  L 39/11

         RIALACHÁN CUR CHUN FEIDHME (AE) 2022/230 ÓN gCOIMISIÚN
         an 18 Feabhra 2022
         lena leasaítear Rialachán Cur Chun Feidhme (AE) 2018/2019 a mhéid a bhaineann le plandaí Corylus avellana L. agus Corylus colurna L. atá le cur, de thionscnamh na Seirbia
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) 2016/2031 ó Pharlaimint na hEorpa agus ón gComhairle an 26 Deireadh Fómhair 2016 maidir le bearta cosantacha i gcoinne lotnaidí plandaí, lena leasaítear Rialacháin (AE) Uimh. 228/2013, (AE) Uimh. 652/2014 agus (AE) Uimh. 1143/2014 ó Pharlaimint na hEorpa agus ón gComhairle agus lena n-aisghairtear Treoracha 69/464/CEE, 74/647/CEE, 93/85/CEE, 98/57/CE, 2000/29/CE, 2006/91/CE agus 2007/33/CE ón gComhairle (1), agus go háirithe Airteagal 42(4), an chéad fhomhír, de,
         De bharr an mhéid seo a leanas:

                     (1)

                     Is éard a bhunaítear le Rialachán Cur Chun Feidhme (AE) 2018/2019 ón gCoimisiún (2), ar bhonn réamh-mheasúnú riosca, liosta plandaí, táirgí plandaí agus réad eile a mbaineann ardriosca leo.

                     (2)

                     Is éard a leagtar síos le Rialachán Cur Chun Feidhme (AE) 2018/2018 ón gCoimisiún (3) rialacha sonracha maidir leis an nós imeachta atá le leanúint chun an measúnú riosca dá dtagraítear in Airteagal 42(4) de Rialachán (AE) 2016/2031 a dhéanamh ar na plandaí, táirgí plandaí agus réada eile a mbaineann ardriosca leo.

                     (3)

                     Tar éis réamh-mheasúnú riosca a dhéanamh, áiríodh 34 ghéineas agus speiceas amháin de phlandaí atá le cur, de thionscnamh na dtríú tíortha ar fad, san Iarscríbhinn a ghabhann le Rialachán Cur Chun Feidhme (AE) 2018/2019 mar phlandaí a mbaineann ardriosca leo, agus tá an géineas Corylus L. ar cheann acu.

                     (4)

                     An 29 Bealtaine 2020, chuir an tSeirbia iarraidh faoi bhráid an Choimisiúin chun plandaí Corylus avellana L. agus Corylus avellana L. beangaithe ar Corylus colurna L. agus iad idir bliain agus 3 bliana d’aois, le cur agus fréamhlom, agus plandaí Corylus avellana L. agus iad 2 bhliain d’aois, le cur agus le damhna fáis, atá suanach agus gan duilleoga orthu, a onnmhairiú chuig an Aontas. Cuireadh an sainchomhad teicniúil ábhartha isteach leis an iarraidh sin.

                     (5)

                     An 25 Márta 2021, ghlac an tÚdarás Eorpach um Shábháilteacht Bia (“an tÚdarás”) tuairim eolaíoch maidir leis an measúnú riosca tráchtearraí ar phlandaí Corylus avellana agus Corylus colurna atá le cur ón tSeirbia (4). Shainaithin an tÚdarás fíteaplasma flavescence dorée na fíniúna mar lotnaid ábhartha i leith na bplandaí sin atá le cur. Liostaítear an lotnaid sin i gCuid B, roinn F d’Iarscríbhinn II a ghabhann le Rialachán Cur Chun Feidhme (AE) 2019/2072 ón gCoimisiún (5), mar lotnaid choraintín de chuid an Aontais arb eol go bhfuil sí i gcríoch an Aontais.

                     (6)

                     Ar bhonn na tuairime sin, measann an Coimisiún go bhfuil an riosca fíteashláintíochta ó thabhairt isteach i gcríoch an Aontais plandaí atá le cur de Corylus avellana L. agus Corylus colurna L. de thionscnamh na Seirbia, inghlactha, ar choinníoll go gcomhlíontar na ceanglais allmhairiúcháin speisialta arna leagan amach in Iarscríbhinn VII a ghabhann le Rialachán Cur Chun Feidhme (AE) 2019/2072. Tá feidhm ag an mbreithniú sin maidir le gach planda de na speicis sin atá le cur, beag beann ar a aois, ná é a bheith fréamhlom, suanach ná gan duilleoga.

                     (7)

                     Dá réir sin, níor cheart a mheas a thuilleadh gur plandaí iad a mbaineann ardriosca leo na plandaí sin atá le cur. Dá bhrí sin, ba cheart an Iarscríbhinn a ghabhann le Rialachán Cur Chun Feidhme (AE) 2018/2019 a leasú dá réir.

                     (8)

                     Chun oibleagáidí an Aontais a eascraíonn as comhaontú na hEagraíochta Trádála Domhanda maidir le cur i bhfeidhm beart sláintíochta agus fíteashláintíochta (6) a chomhlíonadh, ba cheart allmhairiú na dtráchtearraí sin a atosú a luaithe is féidir. Dá bhrí sin, ba cheart don Rialachán seo teacht i bhfeidhm an tríú lá tar éis lá a fhoilsithe.

                     (9)

                     Tá na bearta dá bhforáiltear sa Rialachán seo i gcomhréir leis an tuairim ón mBuanchoiste um Plandaí, Ainmhithe, Bia agus Beatha,

               TAR ÉIS AN RIALACHÁN SEO A GHLACADH:

            Airteagal 1
            Leasú ar Rialachán Cur Chun Feidhme (AE) 2018/2019
            Leasaítear an Iarscríbhinn a ghabhann le Rialachán Cur Chun Feidhme (AE) 2018/2019 i gcomhréir leis an Iarscríbhinn a ghabhann leis an Rialachán seo.

            Airteagal 2
            Teacht i bhfeidhm
            Tiocfaidh an Rialachán seo i bhfeidhm an tríú lá tar éis lá a fhoilsithe in Iris Oifigiúil an Aontais Eorpaigh.

            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, 18 Feabhra 2022.

                  Thar ceann an Choimisiúin

                  An tUachtarán

               Ursula VON DER LEYEN

            (1)  IO L 317, 23.11.2016, lch. 4.

            (2)  Rialachán Cur Chun Feidhme (AE) 2018/2019 ón gCoimisiún an 18 Nollaig 2018 lena mbunaítear liosta sealadach plandaí, táirgí plandaí agus réad eile a mbaineann ardriosca leo de réir bhrí Airteagal 42 de Rialachán (AE) 2016/2031 agus liosta plandaí nach bhfuil deimhnithe fíteashláintíochta ag teastáil ina leith lena dtabhairt isteach san Aontas, de réir bhrí Airteagal 73 den Rialachán sin (IO L 323, 19.12.2018, lch. 10).

            (3)  Rialachán Cur Chun Feidhme (AE) 2018/2018 ón gCoimisiún an 18 Nollaig 2018 lena leagtar síos rialacha sonracha maidir leis an nós imeachta atá le leanúint chun an measúnú riosca a dhéanamh ar phlandaí, táirgí plandaí agus réada eile a mbaineann ardriosca leo de réir bhrí Airteagal 42(1) de Rialachán (AE) 2016/2031 ó Pharlaimint na hEorpa agus ón gComhairle (IO L 323, 19.12.2018, lch. 7).

            (4)  EFSA PLH Panel (EFSA Panel on Plant Health) [Painéal EFSA maidir le Sláinte Plandaí], 2021. Scientific Opinion on the commodity risk assessment of Corylus avellana and Corylus colurna plants from Serbia.[Tuairim eolaíoch maidir leis an measúnú riosca tráchtearraí ar phlandaí Corylus avellana agus Corylus colurna ón tSeirbia. EFSA Journal [Iris EFSA] 2021;19(5):6571, 55 lgh. https://doi.org/10.2903/j.efsa.2020.6225.

            (5)  Rialachán Cur Chun Feidhme (AE) 2019/2072 ón gCoimisiún an 28 Samhain 2019 lena mbunaítear coinníollacha aonfhoirmeacha maidir le cur chun feidhme Rialachán (AE) 2016/2031 ó Pharlaimint na hEorpa agus ón gComhairle, a mhéid a bhaineann le bearta cosanta i gcoinne lotnaidí plandaí, agus lena n-aisghairtear Rialachán (CE) Uimh. 690/2008 ón gCoimisiún agus lena leasaítear Rialachán Cur Chun Feidhme (AE) 2018/2019 ón gCoimisiún (IO L 319, 10.12.2019, lch. 1).

            (6)  The World Trade Organization Agreement on the Application of Sanitary and Phytosanitary Measures (SPS Agreement), https://www.wto.org/english/tratop_e/sps_e/spsagr_e.htm.

            IARSCRÍBHINN
            Sa tábla i bpointe 1 den Iarscríbhinn a ghabhann le Rialachán Cur Chun Feidhme (AE) 2018/2019, an dara colún, “Tuairisc”, cuirtear an méid seo a leanas in ionad na hiontrála a bhaineann le “Corylus L.”:

               “Corylus L., seachas plandaí Corylus avellana L. ná Corylus colurna L. atá le cur de thionscnamh na Seirbia”.


title: Rialachán Cur Chun Feidhme (AE) 2022/237 ón gComhairle an 21 Feabhra 2022 lena gcuirtear chun feidhme Rialachán (AE) Uimh. 36/2012 a bhaineann le bearta sriantacha i bhfianaise na staide sa tSiria

text:
                  21.2.2022

                  GA

                  Iris Oifigiúil an Aontais Eorpaigh

                  L 40/6

         RIALACHÁN CUR CHUN FEIDHME (AE) 2022/237 ÓN gCOMHAIRLE
         an 21 Feabhra 2022
         lena gcuirtear chun feidhme Rialachán (AE) Uimh. 36/2012 a bhaineann le bearta sriantacha i bhfianaise na staide sa tSiria
         TÁ COMHAIRLE AN AONTAIS EORPAIGH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) Uimh. 36/2012 ón gComhairle an 18 Eanáir 2012 a bhaineann le bearta sriantacha i bhfianaise na staide sa tSiria agus lena n-aisghairtear Rialachán (AE) Uimh. 442/2011 (1), agus go háirithe Airteagal 32(1) de,
         Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála,
         De bharr an mhéid seo a leanas:

                     (1)

                     An 1 Lúnasa 2011, cuireadh Mohammed Makhlouf le liosta na ndaoine nádúrtha agus dlítheanacha, na n-eintiteas nó na gcomhlachtaí atá faoi réir bearta sriantacha de bhun Rialachán Cur Chun Feidhme (AE) Uimh. 755/2011 ón gComhairle (2).

                     (2)

                     De bhun Rialachán (AE) Uimh. 36/2012, coinníodh Mohammed Makhlouf ar liosta na ndaoine nádúrtha agus dlítheanacha, na n-eintiteas nó na gcomhlachtaí atá faoi réir bearta sriantacha.

                     (3)

                     An 12 Meán Fómhair 2020, fuair Mohammed Makhlouf bás. Ós rud é gur baill de theaghlach Makhlouf iad a oidhrí uile, tá baol bunúsach ann go n-úsáidfear na sócmhainní arna bhfáil le hoidhreacht chun tacú le gníomhaíochtaí réimeas na Siria agus go rachfaidh siad díreach isteach i seilbh an réimis, rud a d’fhéadfadh cur leis an gcur faoi chois le foréigean atá á dhéanamh ag an réimeas ar an bpobal sibhialtach.

                     (4)

                     I bhfianaise thromchúis na staide sa tSiria, agus aird againn ar an méid thuas, ba cheart cúigear ball breise de theaghlach Makhlouf a chur le liosta na ndaoine nádúrtha agus dlítheanacha, na n-eintiteas nó na gcomhlachtaí atá faoi réir bearta sriantacha in Iarscríbhinn II a ghabhann le Rialachán (AE) Uimh. 36/2012.

                     (5)

                     Ba cheart, dá bhrí sin, Rialachán (AE) Uimh. 36/2012 a leasú dá réir,

               TAR ÉIS AN RIALACHÁN SEO A GHLACADH:

            Airteagal 1
            Leasaítear Iarscríbhinn II a ghabhann le Rialachán (AE) Uimh. 36/2012 mar a leagtar amach san Iarscríbhinn a ghabhann leis an Rialachán seo.

            Airteagal 2
            Tiocfaidh an Rialachán seo i bhfeidhm ar dháta a fhoilsithe in Iris Oifigiúil an Aontais Eorpaigh.

            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, 21 Feabhra 2022.

                  Thar ceann na Comhairle

                  An tUachtarán

               J. BORRELL FONTELLES

            (1)  IO L 16, 19.1.2012, lch. 1.

            (2)  Rialachán Cur Chun Feidhme (AE) Uimh. 755/2011 ón gComhairle an 1 Lúnasa 2011 lena gcuirtear chun feidhme Rialachán (AE) Uimh. 442/2011 a bhaineann le bearta sriantacha i bhfianaise na staide sa tSiria (IO L 199, 2.8.2011, lch. 33).

            IARSCRÍBHINN
            Cuirtear na hiontrálacha seo a leanas leis an liosta a leagtar amach i Roinn A (Daoine) d’Iarscríbhinn II a ghabhann le Rialachán (AE) Uimh. 36/2012:

                           Ainm

                           Faisnéis aitheantais

                           Cúiseanna

                           Dáta an liostaithe

                           “318.

                           Hala Tarif ALMAGHOUT
                           هلا طريف الماغوط

                           Inscne: Baineann
                           Dáta breithe: 30.6.1980 nó 30.7.1980.

                           Baintreach Mohammed Makhlouf. Ball de theaghlach Makhlouf.

                           21.2.2022

                           319.

                           Ghada Adib MHANNA
                           غاده أديب مهنا

                           Inscne: Baineann
                           Dáta breithe: 22.5.1948

                           Baintreach Mohammed Makhlouf. Ball de theaghlach Makhlouf.

                           21.2.2022

                           320.

                           Shalaa Mohammed MAKHLOUF
                           شهلاء محمد مخلوف

                           Inscne: Baineann
                           Dáta breithe: 22.3.1967

                           Iníon Mohammed Makhlouf. Ball de theaghlach Makhlouf.

                           21.2.2022

                           321.

                           Kinda Mohammed MAKHLOUF
                           كندا محمد مخلوف

                           Inscne: Baineann
                           Dáta breithe: 25.9.1977

                           Iníon Mohammed Makhlouf. Ball de theaghlach Makhlouf

                           21.2.2022

                           322.

                           Sara Mohammed MAKHLOUF
                           ساره محمد مخلوف

                           Inscne: Baineann
                           Dáta breithe: 27.8.1984

                           Iníon Mohammed Makhlouf. Ball de theaghlach Makhlouf.

                           21.2.2022”


title: Rialachán Cur Chun Feidhme (AE) 2022/235 ón gComhairle an 21 Feabhra 2022 lena gcuirtear chun feidhme Rialachán (AE) 2016/1686 lena bhforchuirtear bearta sriantacha breise atá dírithe in aghaidh ISIL (Da’esh) agus Al-Qaeda agus daoine nádúrtha agus dlítheanacha, eintitis nó comhlachtaí a bhaineann leo

text:
                  21.2.2022

                  GA

                  Iris Oifigiúil an Aontais Eorpaigh

                  L 40/1

         RIALACHÁN CUR CHUN FEIDHME (AE) 2022/235 ÓN gCOMHAIRLE
         an 21 Feabhra 2022
         lena gcuirtear chun feidhme Rialachán (AE) 2016/1686 lena bhforchuirtear bearta sriantacha breise atá dírithe in aghaidh ISIL (Da’esh) agus Al-Qaeda agus daoine nádúrtha agus dlítheanacha, eintitis nó comhlachtaí a bhaineann leo
         TÁ COMHAIRLE AN AONTAIS EORPAIGH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) 2016/1686 ón gComhairle an 20 Meán Fómhair 2016 lena bhforchuirtear bearta sriantacha breise atá dírithe in aghaidh ISIL (Da’esh) agus Al-Qaeda, agus daoine nádúrtha agus dlítheanacha, eintitis nó comhlachtaí a bhaineann leo (1), agus go háirithe Airteagal 4(1) de,
         Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála,
         De bharr an mhéid seo a leanas:

                     (1)

                     An 20 Meán Fómhair 2016, ghlac an Chomhairle Rialachán (AE) 2016/1686.

                     (2)

                     I bhfianaise na bagartha leanúnaí ó ISIL (Da’esh) agus ó Al-Qaeda agus ó dhaoine nádúrtha agus dlítheanacha, eintitis agus comhlachtaí a bhaineann leo, ba cheart beirt agus dhá ghrúpa a chur le liosta na ndaoine nádúrtha agus dlítheanacha, na n-eintiteas agus na gcomhlachtaí a leagtar amach in Iarscríbhinn I a ghabhann le Rialachán (AE) 2016/1686.

                     (3)

                     Ba cheart, dá bhrí sin, Rialachán (AE) 2016/1686 a leasú dá réir,

               TAR ÉIS AN RIALACHÁN SEO A GHLACADH:

            Airteagal 1
            Leasaítear Iarscríbhinn I a ghabhann le Rialachán (AE) 2016/1686 mar a leagtar amach san Iarscríbhinn a ghabhann leis an Rialachán seo.

            Airteagal 2
            Tiocfaidh an Rialachán seo i bhfeidhm ar dháta a fhoilsithe in Iris Oifigiúil an Aontais Eorpaigh.

            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, 21 Feabhra 2022.

                  Thar ceann na Comhairle

                  An tUachtarán

               J. BORRELL FONTELLES

            (1)  IO L 255, 21.9.2016, lch. 1.

            IARSCRÍBHINN
            Leasaítear Iarscríbhinn I a ghabhann le Rialachán (AE) 2016/1686 mar a leanas:

                        (1)

                        cuirtear an méid seo a leanas in ionad an cheannteidil “A. Daoine”:

                                    “A.

                                    Daoine nádúrtha dá dtagraítear in Airteagal 3”;

                        (2)

                        cuirtear na daoine nádúrtha seo a leanas leis:

                                    “8.

                                    Osama MAHMOOD (dá ngairtear freisin Ustadh Usama Mahmood, Ousama Mahmood); náisiúntacht: Pacastánach (meastar).

                                    9.

                                    Sultan Aziz AZAM (dá ngairtear freisin Aziz Azam, Sultan Aziz, Sultan Azziz Azzam, Sultan Aziz Ezzam); dáta breithe: 1985; áit bhreithe: an Afganastáin; náisiúntacht: Afganastánach.”;

                        (3)

                        cuirtear an ceannteideal agus na hiontrálacha seo a leanas leis:

                                    “B.

                                    Daoine dlítheanacha, eintitis agus comhlachtaí dá dtagraítear in Airteagal 3

                                                1.

                                                Al-Qaeda i bhfo-ilchríoch na hIndia (AQIS) (dá ngairtear freisin Al-Qa’ida i bhfo-ilchríoch na hIndia, Qaedat al-Jihad i bhfo-ilchríoch na hIndia).

                                                2.

                                                Da’esh - Cúige Hind (dá ngairtear freisin Wilayah Hind, Cúige Hind an Stáit Ioslamaigh (ISHP), IS-Wilayat al-Hind, Da’esh - Wilayat al-Hind).”.


title: Rialachán Cur Chun Feidhme (AE) 2022/236 ón gComhairle an 21 Feabhra 2022 lena gcuirtear chun feidhme Rialachán (AE) Uimh. 269/2014 a bhaineann le bearta sriantacha i ndáil le gníomhaíochtaí lena mbaintear an bonn d’iomláine chríochach, de cheannasacht agus de neamhspleáchas na hÚcráine nó ar bagairt iad na gníomhaíochtaí sin ar an méid sin

text:
                  21.2.2022

                  GA

                  Iris Oifigiúil an Aontais Eorpaigh

                  L 40/3

         RIALACHÁN CUR CHUN FEIDHME (AE) 2022/236 ÓN gCOMHAIRLE
         an 21 Feabhra 2022
         lena gcuirtear chun feidhme Rialachán (AE) Uimh. 269/2014 a bhaineann le bearta sriantacha i ndáil le gníomhaíochtaí lena mbaintear an bonn d’iomláine chríochach, de cheannasacht agus de neamhspleáchas na hÚcráine nó ar bagairt iad na gníomhaíochtaí sin ar an méid sin
         TÁ COMHAIRLE AN AONTAIS EORPAIGH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) Uimh. 269/2014 ón gComhairle an 17 Márta 2014 a bhaineann le bearta sriantacha i ndáil le gníomhaíochtaí lena mbaintear an bonn d’iomláine chríochach, de cheannasacht agus de neamhspleáchas na hÚcráine (1) nó ar bagairt iad na gníomhaíochtaí sin ar an méid sin, agus go háirithe Airteagal 14(1) de,
         Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála,
         De bharr an mhéid seo a leanas:

                     (1)

                     An 17 Márta 2014, ghlac an Chomhairle Rialachán (AE) Uimh. 269/2014.

                     (2)

                     Ní thugann an tAontas Eorpach aitheantas don ionghabháil neamhdhleathach a rinne Cónaidhm na Rúise ar an gCrimé agus Sevastopol agus leanann sé den ionghabháil sin a cháineadh agus dá bhrí sin, ní thugann sé aitheantas do na toghcháin, mar a ghairtear díobh, a reáchtáladh i leithinis na Crimé a ionghabhadh go neamhdhleathach.

                     (3)

                     Tar éis do Chónaidhm na Rúise toghcháin, mar a ghairtear díobh, a eagrú i bPoblacht Fhéinrialaitheach na Crimé agus i gCathair Sevastopol don Dúma Stáit i mí Mheán Fómhair 2021, measann an Chomhairle gur cheart cúigear a chur le liosta na ndaoine nádúrtha agus na ndaoine dlitheanacha, na n-eintiteas agus na gcomhlachtaí atá faoi réir bearta sriantacha a leagtar amach in Iarscríbhinn I a ghabhann le Rialachán (AE) Uimh. 269/2014 iad mar gheall ar an ról atá acu maidir leis an mbonn a bhaint d’iomláine chríochach, de cheannasacht agus de neamhspleáchas na hÚcráine nó ar bagairt iad ar an méid sin.

                     (4)

                     Ba cheart, dá bhrí sin, Iarscríbhinn I a ghabhann le Rialachán (AE) Uimh. 269/2014 a leasú dá réir,

               TAR ÉIS AN RIALACHÁN SEO A GHLACADH:

            Airteagal 1
            Cuirfear na daoine a liostaítear san Iarscríbhinn a ghabhann leis an Rialachán seo leis an liosta a leagtar amach in Iarscríbhinn I a ghabhann le Rialachán (AE) Uimh. 269/2014.

            Airteagal 2
            Tiocfaidh an Rialachán seo i bhfeidhm ar dháta a fhoilsithe in Iris Oifigiúil an Aontais Eorpaigh.

            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, 21 Feabhra 2022.

                  Thar ceann na Comhairle

                  An tUachtarán

               J. BORRELL FONTELLES

            (1)  IO L 78, 17.3.2014, lch. 6.

            IARSCRÍBHINN
            Cuirtear na daoine seo a leanas le liosta na ndaoine nádúrtha agus dlítheanacha, na n-eintiteas, agus na gcomhlachtaí a leagtar amach in Iarscríbhinn I a ghabhann le Rialachán (AE) Uimh. 269/2014:

                           Ainm

                           Faisnéis aitheantais

                           Cúiseanna

                           Dáta an liostaithe

                           “204.

                           Aleksei Yurievich CHERNIAK
                           (Алексей Юрьевич ЧЕРНЯК)

                           Inscne: Fireann
                           Dáta breithe: 27.8.1973
                           Áit bhreithe: Alma-Ata, PSS Kazakh (dá ngairtear an Chasacstáin anois)
                           Náisiúntacht: Rúiseach

                           Comhalta de State Duma of the Russian Federation ón 19 Meán Fómhair 2021 i leith. Tofa ó ‘Poblacht Fhéinrialaitheach na Crimé’, a ionghabhadh go neamhdhleathach, i ‘toghcheantar Simferopol’, mar a ghairtear de.
                           Comhalta den pháirtí rialaithe United Russia.
                           Ag gníomhú dó sa cháil sin a ghlac sé air féin, d’oibrigh sé chun ‘Poblacht na Crimé’, mar a ghairtear di, a lánpháirtiú a thuilleadh i gCónaidhm na Rúise agus ar an gcaoi sin thacaigh sé go gníomhach le gníomhaíochtaí agus chuir sé beartais chun feidhme a bhaineann an bonn d’iomláine chríochach, de cheannasacht agus de neamhspleáchas na hÚcráine, nó ar bagairt iad na gníomhaíochtaí nó na beartais sin ar an méid sin.

                           21.2.2022

                           205.

                           Leonid Ivanovich BABASHOV
                           (Леонид Иванович БАБАШОВ)

                           Inscne: Fireann
                           Dáta breithe: 31.1.1966
                           Áit bhreithe: Petrovka, Crimea, Oblast, PSS na hÚcráine (dá ngairtear an Úcráin anois)

                           Comhalta de State Duma of the Russian Federation ón 19 Meán Fómhair 2021 i leith. Tofa ó ‘Poblacht Fhéinrialaitheach na Crimé’, a ionghabhadh go neamhdhleathach, i ‘toghcheantar Yevpatoria’, mar a ghairtear de.
                           Comhalta den pháirtí rialaithe United Russia.
                           Ag gníomhú dó sa cháil sin a ghlac sé air féin, d’oibrigh sí chun ‘Poblacht Fhéinrialaitheach na Crimé’, a ionghabhadh go neamhdhleathach, a lánpháirtiú a thuilleadh i gCónaidhm na Rúise agus, ar an gcaoi sin, thacaigh sé go gníomhach le gníomhaíochtaí agus chuir sé beartais chun feidhme a bhaineann an bonn d’iomláine chríochach, de cheannasacht agus de neamhspleáchas na hÚcráine, nó ar bagairt iad na gníomhaíochtaí nó na beartais sin ar an méid sin.

                           21.2.2022

                           206.

                           Tatiana Georgievna LOBACH
                           (Татьяна Георгиевна ЛОБАЧ)

                           Inscne: Baineann
                           Dáta breithe: 8.1.1974
                           Áit bhreithe: Khmelnytskyi, PSS na hÚcráine (dá ngairtear an Úcráin anois)

                           Comhalta de State Duma of the Russian Federation ón 19 Meán Fómhair 2021 i leith. Tofa ó Chathair Sevastopol, a ionghabhadh go neamhdhleathach, i ‘toghcheantar Sevastopol’, mar a ghairtear de.
                           Comhalta den pháirtí rialaithe United Russia.
                           Ag gníomhú di sa cháil sin a ghlac sí uirthi féin, d’oibrigh sí chun Cathair Sevastopol, a ionghabhadh go neamhdhleathach, a lánpháirtiú a thuilleadh i gCónaidhm na Rúise agus, ar an gcaoi sin, thacaigh sí go gníomhach le gníomhaíochtaí agus chuir sí beartais chun feidhme a bhaineann an bonn d’iomláine chríochach, de cheannasacht agus de neamhspleáchas na hÚcráine, nó ar bagairt iad na gníomhaíochtaí nó na beartais sin ar an méid sin.

                           21.2.2022

                           207.

                           Nina Sergeevna FAUSTOVA
                           (Нина Сергеевна ФАУСТОВА)

                           Inscne: Baineann
                           Dáta breithe: 11.7.1983
                           Áit bhreithe: Kyzyl, Republic of Tuva, PCSS na Rúise (dá ngairtear Cónaidhm na Rúise anois)

                           Ceann choimisiún toghcháin Sevastopol, a bhí páirteach in eagrú na dtoghchán, mar a ghairtear díobh, a reáchtáladh i mí Mheán Fómhair 2021 i ‘Poblacht Fhéinrialaitheach na Crimé’,, a ionghabhadh go neamhdhleathach, agus i gCathair Sevastopol.
                           Ag gníomhú di sa cháil sin a ghlac sí uirthi féin, thacaigh sí go gníomhach le gníomhaíochtaí agus le beartais a bhaineann an bonn d’iomláine chríochach, de cheannasacht agus de neamhspleáchas na hÚcráine, agus a dhíchobhsaigh an Úcráin a thuilleadh, agus chuir sí na gníomhaíochtaí agus na beartais sin chun feidhme.

                           21.2.2022

                           208.

                           Aleksandr Evgenevich CHMYHALOV
                           (Александр Евгеньевич ЧМЫХАЛОВ)

                           Inscne: Fireann
                           Dáta breithe: 13.6.1990

                           Leas-Ceann ar an gcoimisiún toghcháin Sevastopol, a ghlac pháirt in eagrú na dtoghchán, mar a ghairtear díobh, a reáchtáladh i mí Mheán Fómhair 2021 i ‘Poblacht Fhéinrialaitheach na Crimé’, a ionghabhadh go neamhdhleathach, agus i gcathair Sevastopol.
                           Comhalta den pháirtí rialaithe ‘United Russia’.
                           Ag gníomhú dó sa cháil sin a ghlac sé air féin, thacaigh sé go gníomhach le gníomhaíochtaí agus beartais a bhaineann an bonn d’iomláine chríochach, de cheannasacht agus de neamhspleáchas na hÚcráine, agus a dhíchobhsaigh an Úcráin a thuilleadh, agus chuir sé na gníomhaíochtaí agus na beartais sin chun feidhme.

                           21.2.2022”